昧，犹如日珠；趋菩提路，大牛之车；游禅定者，清凉华池；助菩提鬘，波罗蜜果；是十地中如意摩尼，是求首楞严者波利质多罗树；伐恶见刀，断烦恼习，犹如金刚；降伏诸魔，生诸功德，智慧宝藏，依于一切诸佛功德；是诸缘觉所依窟宅，是声闻眼、生天者眼；行邪道者正直之路，是畜生归，饿鬼之怙，是地狱救；一切众生无上福田，三世诸佛第一辅臣，能护法城；已具庄严十八不共诸佛祕藏，满足成就佛之智慧，一切人天所应供养；唯除如来，余无及者。汝等大众，皆应深心恭敬、奉迎虚空藏菩萨摩诃萨。随力所能，应以妙宝幢幡、伞盖、华香、璎珞、末香、涂香、衣